ທ່ານຫວູດຶກດາມ ຮອງນາຍົກລັດຖະມົນຕີຫວຽດນາມເຂົ້າຮ່ວມກອງປະຊຸມສະຫະສະມາຄົມຕົວເມືອງວິທະຍາສາດໂລກ(WTA)ຄັ້ງທີ11
(VOVWORLD) -ກອງປະຊຸມສະຫະສະມາຄົມຕົວເມືອງວິທະຍາສາດໂລກ (WTA) ຄັ້ງທີ 11 ໄດ້ໄຂຂຶ້ນໃນຕອນເຊົ້າວັນທີ 11 ຕຸລາ ຢູ່ ແຂວງ ບີງເຢືອງ.
ກ່າວຄຳເຫັນໄຂກອງປະຊຸມ, ທ່ານຮອງນາຍົກລັດຖະມົນຕີ ຫວຽດນາມ ຫວູດຶກດາມ ຖືວ່າ ພື້ນຖານເສດຖະກິດອັດສະລິຍະ, ຕົວເມືອງ ອັດສະລິຍະ ຕ້ອງຕິດພັນກັບເຕັກໂນໂລຊີ ແລະ ພາຫະນະ ເພື່ອໃຫ້ທຸກແຫລ່ງກຳລັງໃນສັງຄົມໄດ້ຊົມໃຊ້ຢ່າງມີປະສິດທິຜົນທີ່ສຸດ ເພື່ອການພັດທະນາໃນອະນາຄົດ. ທ່ານຮອງນາຍົກລັດຖະມົນຕີ ປາດຖະຫນາວ່າ ບັນດານັກວິທະຍາສາດ, ນັກຄຸ້ມຄອງ, ນັກບໍລິຫານ.. ຈະສືບຕໍ່ຮ່ວມມືກັບ ແຂວງ ບີງເຢືອງ ເພື່ອໃຫ້ມີການປະກອບສ່ວນພັດທະນາ. ທ່ານຮອງນາຍົກລັດຖະມົນຕີ ຫວູດຶກດາມ ເນັ້ນຫນັກວ່າ:
“ພວກຂ້າພະເຈົ້າມີຄວາມເຊື່ອໝັ້ນວ່າ ທີ່ບັນດາເຫດການນີ້ ແລະ ບັນດາເຫດການຕໍ່ໄປ ເພື່ອໃຫ້ພວກເພື່ອນຈະພ້ອມກັນແບ່ງປັນບົດຮຽນອັນລ້ຳຄ່າ ນັບທັງເລືື່ອງປະສົບຜົນສຳເລັດ ແລະ ຍັງບໍ່ທັນປະສົບຜົນສຳເລັດ ເພື່ອໃຫ້ພວກເຮົາຍາດແຍ່ງຜົນສຳເລັດຂອງການປະຕິວັດນຳມາໃຫ້ໄດ້ດີທີ່ສຸດ.”
ທີ່ກອງປະຊຸມ, ສະມາຊິກ WTA ທັງໝົດ ແລະ ບັນດາຄູ່ຮ່ວມມື ໄດ້ເຂົ້າຮ່ວມວາລະປະຊຸມຄົບຄະນະ ເພື່ອສ້າງວິໄສທັດໃຫມ່ໃນທົດສະວັດຈະມາເຖິງ.